《次韵宋希仲侍郎见贻一首》
宋代·刘一止

今古宦游长作客，每逢佳处欲忘年。颇将幻境观尘世，始信臞儒是列仙。

野邑分桥山带色，晚云藏寺水黏天。公身未属烟波管，莫向津头买钓船。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。